Minn dak li qed naqra dwar ir-risposta li l-FKNK ippreżentaw fil-Qorti Kostituzzjonali dwar it-talba biex ikun hemm referendum abrogattiv dwar il-kaċċa fir-rebbiegħa ma hemm xejn ġdid. Semplċiment qed jagħtu libsa legali lill-argumenti li nġiebu matul ix-xhur li għaddew. L-FKNK għad ma tistax taċċetta li f'numru ta' każijiet , meta l-poplu jixba' għandu l-għodda biex jiddeċiedi hu. Flok ma d-deċiżjonijiet jittieħdu fil-magħluq f'konfoffa bejn il-kaċċaturi u l-partiti politiċi fil-Parlament dawn issa ser jittieħdu bil-vot tiegħek u tiegħi. Il-kaċċaturi qed jgħidu li huma minoranza ta' 100,000. Mela għalfejn qed jinbżgħu mir-referendum?
Ir-referendum abrogattiv u l-FKNK